tomron87/hebrew-wikipedia-sentences-corpus huggingface dataset:
למיכה 34 הופעות בנבחרות הנערים והנוער השונות של ישראל, בהן הבקיע שמונה שערים.
הוא ערך את הופעת הבכורה שלו בנבחרת הצעירה ב-5 בספטמבר 2011 במשחק מול נבחרת אנגליה.
אי הכללתו בסגל הנבחרת לאליפות אירופה בכדורגל עד גיל 21 בשנת 2013 עוררה ביקורת.
מיכה כבר תפס תפקיד מרכזי בטורניר מוקדמות האליפות של שנת 2015 אותו סיימה הנבחרת במקום השני, אך לא העפילה לטורניר עצמו כיוון שעל פי חוקי התחרות רק הנבחרות בעלות המאזן הטוב ביותר מבין הנבחרות שסיימו במקום השני מעפילות לטורניר עצמו.
הוא זומן לראשונה לנבחרת ישראל הבוגרת, לקראת משחק מול במסגרת מוקדמות יורו 2016. ב-24 במרץ 2018 ערך את הופעת הבכורה שלו בבוגרים של נבחרת ישראל, כשפתח בהרכב במשחק ידידות מול .
בשנים 2013–2020 היה בזוגיות עם השחקנית נואל ברקוביץ'.
ב-2021 נישא לבת זוגו אלמוג בר נוי, ובשנת 2022 נולדה בתם הבכורה.
הוא זכיין-שותף בשלושה סניפים של רשת הגלידריות "גולדה" בתל אביב.
פרשת יחסי המין עם הקטינות
ביוני 2020 נחקרו מיכה וחברו לקבוצה עומר אצילי כחשודים בבעילה אסורה בהסכמה, עקב קיום יחסי מין עם שתי קטינות מתחת לגיל 16. בעקבות כך, הודחו מסגל הקבוצה במשחקים אחרונים של הפלייאוף.
ביולי 2020 הודיעה הנהלת מכבי תל אביב לשניהם שסיימו את דרכם במועדון עקב פרשה זו.
בספטמבר 2020 הודיעה פרקליטות המדינה על סגירת התיק מחוסר אשמה, לאחר שהתברר שהנערות הסתירו מהם את גילן האמיתי.
ב-24 ביולי 2020 התנצל מיכה על הפרשה.
בחלון ההעברות של קיץ 2020, אצילי ומיכה החליטו לעזוב את ישראל לתקופה, וחתמו מראש על חוזים לשנתיים בליגה בקפריסין, כל אחד בקבוצה נפרדת.
ביולי 2022, כשנתיים לאחר המקרה, פרסם העיתונאי אלמוג בוקר של חדשות 13 התכתבויות בוואטסאפ בין מיכה ואצילי, שמעידות לכאורה על כך שהשניים חשדו ששתי הנערות עלולות להיות קטינות, ועל כן שקלו אם להביא אלכוהול ו"אבקה" למפגש.
בתגובה לפרסומים כפר מיכה בעניין הסמים, וטען לסילוף בשיחות שפורסמו.
באוגוסט 2022 אמרה בראיון הפרקליטה שסגרה את התיק מחוסר אשמה כשנתיים לפני כן, עו"ד יהודית לייבה, כי אמנם מדובר בניצול מחפיר של הנערות, אך מכיוון שהן הציגו את עצמן כבנות 17 וחצי מעשיהם של אצילי ומיכה אינם פליליים.
(ליגת האלופות /הליגה האירופית /הליגה האזורית)אחר
דור שלישי הוא רומן מאת הסופר המצרי נגיב מחפוז, שיצא לאור בשנת 1957. רומן זה הוא הכרך השלישי והאחרון מבין שלושת הכרכים, אשר מהווים את הטרילוגיה הקהירית של נגיב מחפוז, אשר נחשבת בידי רבים ליצירתו הספרותית הגדולה והחשובה ביותר של הסופר.
עלילת הספר מתחילה בשנת 1935, כ-8 שנים לאחר סופו של הספר השני בסדרה, כמאל (ספר), ומותם של בני משפחתה של עאישה, האחות הצעירה, כתוצאה ממחלה.
חרף חלוף הזמן, אירוע זה השאיר חותם בל ימחה על חייה של עאישה, אשר נהפכת מצעירה חייכנית האהובה על הבריות לאישה מזדקנת ומיואשת אשר איבדה את הטעם בחייה.
בו בזמן, ובניגוד מוחלט למצבה בספר הראשון בסדרה, הולכים חייה של חדיג'ה, האחות הבכירה, ופורחים, בשעה שהיא מקימה ומבצרת את התא המשפחתי שלה.
עלילת הספר ממשיכה ומתמקדת בחייו של כמאל, הבן הצעיר, אשר הוא כעת מורה והוגה דעות אינטלקטואלי, וזאת חרף רצונו של אביו כי יפנה ללימודי משפטים.
עם זאת, רושמם של האירועים אותם עבר בספר הקודם לא פג, וכמאל אינו מרגיש בשל למחויבות וליצירת תא משפחתי משלו, למגינת לבם של הוריו.
בסופו של דבר, כמאל בוחר להקדיש את חייו לאידיאלים בהם הוא מאמין, ולא להקמת תא משפחתי משלו.
הספר ממשיך ועוקב אחר אבי המשפחה, עבד אל-ג'ואד, אשר בשלב זה הזדקנותו ניכרת לעין.
במהלך הזמן, מכיר לבסוף האב בחלוף הזמן, ובעוד שליטתו הרודנית בבני משפחתו נעלמת בהדרגה, הרי שאת מקומה תופסת חיבה גלויה כלפי בניו ונכדיו.
בסופו של הסיפור, האב אשר הוצג במהלך מרבית העלילה כדמות חסונה ועמידה לכל, נפטר במהלכה של הפצצה אווירית, בידיהם של בני משפחתו, מה שמשלים לבסוף את המהפך אותו עובר האב בעיני ילדיו.
הספר מספר עוד את סיפור התבגרותם של ילדיהם של בני המשפחה, אלו הם בני הדור השלישי.
הסיפור עוקב אחר התבגרותם של אלו, וכיצד כל אחד מהם בוחר בנתיב אחר לצעוד בו; בעוד שאחד מהבנים בוחר בדרך הבורגנות והפקידות הבכירה, בוחר השני באידיאלים של התנועה הקומוניסטית המצרית, והשלישי בוחר דווקא באידיאלים של האחים המוסלמים במצרים.
עלילת הספר מתארת את אופן גיבושן של החלטות אלו, ומהווה למעשה רומן התבגרות, בדומה לספר הקודם בסדרה.
כמו כן, הספר מבקש להביא לידי ביטוי את צמיחתן של התנועות האידאולוגיות, אשר השפעתן נפוצה בתקופה המדוברת בכל רחבי העולם הערבי, והשפיעו, בדומה לגיבורי הספר, על צעירים רבים ברחבי המזרח התיכון בפרט ובעולם בכלל.
עלילת הספר נמשכת כעשור ומסתיימת לקראת סופה של מלחמת העולם השנייה, בעקבות מותה של אמינה, אם המשפחה ואשתו של אחמד עבד אל ג'ואד, אשר נפטר בשלב מוקדם יותר.
כמו כן, עלילת הספר מסתיימת עם מעצרם של שניים מבני המשפחה, אשר נעצרים בשל מעורבותם בפעילות פוליטית ונשלחים לכלא המצרי.
הספר תורגם לעברית בידי סמי מיכאל, ויצא לאור בהוצאת "ספרית הפועלים" בשנת 1987.
דור שלום (או דור שלם דורש שלום) הייתה תנועה חברתית-פוליטית שנוסדה ב-5 בנובמבר 1995 עקב הזעזוע שפקד את החברה הישראלית בעקבות רצח יצחק רבין.
התנועה הוקמה על ידי טל זילברשטיין, נועם קדם, זיו תירוש, מוטי חבר, הקופירייטר אבירם פידל (שאף הגה עבור העמותה את שמה ואת הסיסמה "דור שלם דורש שלום"), נמרוד רובי, רפי ברזילי, רונן חכימי, תמי אייל, אודי נטע וגדי כץ, תחת חסותו של איש העסקים וזוכה פרס ישראל דב לאוטמן.
הזעזוע מהרצח סחף אחריו רצון לפעול פעולה מעשית לעיצוב פני החברה בישראל לדמוקרטית ושוויונית יותר.
התנועה שאפה לחולל שינוי בישראל לקהילה הנוטלת אחריות על הנעשה בסביבתה, כמעין המשך ל"נוער הנרות" (בני הנוער, שלאחר הרצח, התאבלו בהמוניהם על רבין).
כך למשל פעלו מתנדבי התנועה בשכונות מצוקה בחינוך ועזרה לילדים.
בתקופת שיא פריחתה של התנועה עמד בראשה יובל רבין, בנו של ראש הממשלה המנוח יצחק רבין.
העמותה הייתה מעורבת בפרשת עמותות ברק ובתחילת שנות ה-2000 חדלה מפעילותה.
דור שלם דורש שלום הוקמה על ידי קבוצת נערים אשר התאחדו במטרה לפעול למען החזון שנקטע בעקבות רצח רבין בעצרת השלום בכיכר מלכי ישראל.
התנועה החלה בפעילותה במהלך תקופת השבעה כאשר נוער הנרות נאספו במרכז תל אביב כחלק מתהליך ההתאבלות על הרצח.
מייסדי התנועה החליטו לשמר את המורשת של יצחק רבין.
דב לאוטמן החל במימון התנועה ואליו הצטרפו מממנים נוספים.
הפעולה הראשונה הייתה עמידה מול ביתו של שמעון פרס (מחליפו של רבין) בימי שישי באות תמיכה וחלוקת אלפי שלטים של "דור שלם דורש שלום".
דור שלום נרשמה כעמותה בפברואר 1996. מטרותיה של העמותה, לפי תעודת הרישום, הן: חינוך בני הנוער בפרט, והציבור בכלל, לתרבות דמוקרטית באמצעות הסברה, פרסום ופעילויות חברתיות וכן תמיכה בקידום תהליך השלום בין ישראל לשכנותיה.
חודש לאחר הקמתה הצטרפו לדור שלום אלפי מתנדבים ובתום חצי שנה היא מנתה מעל לעשרת אלפים פעילים בשבעה סניפים ברחבי הארץ.
במהלך תקופת היווסדות העמותה התגבש גרעין קטן של פעילים בשכר.
טל זילברשטיין מונה לתפקיד המנכ"ל ונועם קדם מונה לתפקיד הדובר ומוטי חבר כאחראי סניפים ופעילים.
בחודשים הבאים שורה של פעילויות העלתה את דור שלום לתודעה הציבורית, ביניהן: הפגנה מול בית נתניהו בקריאה להמשיך בדרך השלום, ארגון עצרת הזדהות עם חיילי צה"ל ומעקב אחר ההסתה בתקשורת ימנית.
מאוחר יותר אורגנה עצרת גדולה בכיכר רבין בהשתתפותה של לאה רבין.
לאחר בחירות 1996 הועצם כוחה של דור שלום עם הצטרפותו של יובל רבין, בנו של ראש הממשלה המנוח, יצחק רבין.
פעילותו הציבורית של יובל רבין החלה לאחר רצח אביו כחלק מהחזון לקדם את המורשת שנקטעה בטרם עת.הופעתו הציבורית הראשונה כמי שעומד בראש דור שלום הייתה בעצרת שקיימה התנועה ברחבת מוזיאון תל אביב.
כאשר נדרש לייצג את דור שלום במפגשים ברחבי העולם הוא קיבל את התואר יו"ר התנועה.
כשנה לאחר הקמתה, דור שלום צברה מעל ל-30 אלף פעילים.
במהלך כהונתו של יובל רבין התנועה הייתה מעורבת בפעילות חברתית חינוכית, והוא ייצג אותה במפגשים הנועדו לקדם את מטרותיה.
תחושת הזעזוע מהרצח תועלה למסר פוליטי בעד השלום והושקעו משאבים למען צמצום פערים חברתיים.במסגרת דור שלום פעלו ארגוני נוער שעסקו בין היתר במפגשים בין בני נוער בעלי רקע שונה ומגוון שיוכים פוליטיים.
בתנועה צמחו פעילויות לקידום המסר החינוכי-חברתי אשר התפתחו להיות גופים עצמאיים ששרדו גם שנים לאחר שתנועת דור שלום חדלה מלהתקיים: תנועת חינוך ישראלי (ח"י), עמותת צ.ב.ע - צעירים בונים עתיד ותנועת אחריי!
בשלהי 1998 יובל רבין התפטר מתפקידו והתנתק מתנועת דור שלום.
התנועה התמודדה בבחירות המוניציפליות ב-1998 וזכתה במספר מושבים במועצות המקומיות ברחבי הארץ, מתוכם שלושה בעיריית תל אביב-יפו ובעיריית אשדוד.
כמו כן זכתה התנועה ברוב גדול בבחירות לאגודת הסטודנטים של אוניברסיטת תל אביב באותה שנה, ומנהיגה, ארז אשל, היה הרוח החיה בהפגנות הסטודנטים להורדת שכר הלימוד, שנערכו בתחילת שנת הלימודים 1998-9. אחד מפעילי התנועה, אודי נטע, שימש כסגן ראש עיריית תל אביב ומחזיק תיק החינוך.
הוא השתלב לקראת בחירות 2003 ברשימת מפלגת עם אחד של עמיר פרץ לכנסת, אך במקום שלא היה ריאלי.
העמותה תמכה בקמפיין הבחירות של אהוד ברק ב-1999, באמצעות עמותת "רבין אליאנס" בארצות הברית, שייעודה הרשמי היה סיוע בפעילות של עמותות שפועלות בתחום החינוך, ברוח מורשתו של יצחק רבין.
משפחת רבין הביעה תרעומת על השימוש שנעשה בעמותה, מבלי לשתף את בני המשפחה בדרכי פעולתה ובהחלטות שהתקבלו בה.
העמותה השתתפה בתעמולה הבחירות בהיקף שעלה כמה מונים על פעילותה הרגילה, בכספים שהתקבלו מקרנות ששימשו עמותות אחרות שפעלו עבור ישראל אחת.
ברוב מערכת הבחירות, העמותה "הילכה על חבל דק", כהגדרת מבקר המדינה גולדברג, ונזהרה שהתעמולה שלה תתאים למסר הכללי של ישראל אחת, אך לא תהיה מזוהה איתה לגמרי.
אחד הקמפיינים העיקריים שלה בתקופה זו הדגיש את הצורך להעלות את החינוך לראש סדר העדיפויות של ישראל.
סמוך לבחירות, לדרישת טל זילברשטיין, מנכ"ל העמותה טמיר העסיק את הקבלן של ישראל אחת בתליית שלטים ברחבי ישראל.
לטמיר נאמר שיתלו שלטים של "דור שלום", אך בפועל נתלו שלטים של ישראל אחת.
התמורה שהגיעה מאחת העמותות של ישראל אחת שולמה במזומן דרך חברת קש.
על אירוע זה אמר טמיר: "הבנתי שהייתי בעצם מריונטה".
העמותה גם השתתפה סמוך לבחירות בקמפיין למגזר העולים מרוסיה ומימנה שלטי תודה ליצחק מרדכי לאחר פרישתו מהמירוץ לראשות הממשלה, שמבקר המדינה קבע שהיו תרומה בלתי חוקית לישראל אחת.
בתחילת העשור הראשון של המאה ה-21 חדלה פעילותה של העמותה.
ב-3 בדצמבר 2009 היא נסגרה רשמית על ידי רשם העמותות.
בשנת 2010, הפיק ערוץ yes דוקו סרט תעודי בבימוי אורי רוזנווקס על העמותה בשם "דור שלם דורש שלום".
הסרט תיעד ועקב אחרי הפעילים המרכזיים בעמותה ומה עלה בגורלם מאז שפעלה.
השיר "שירת הסטיקר" של להקת "הדג נחש" נפתח במילים "דור שלם דורש שלום", כפרפרזה על הסטיקרים שהופצו על ידי התנועה.
דור פרץ (נולד ב-17 במאי 1995) הוא כדורגלן ישראלי המשחק בעמדת הקשר במכבי תל אביב מליגת העל ובנבחרת ישראל.
פרץ החל את דרכו בבית הספר לכדורגל שהקים אמיר שלח בהוד השרון, בו שיחק כקשר התקפי והרבה להבקיע שערים.
בגיל 14 הצטרף למחלקת הנוער של מכבי תל אביב, ובעונת 2012/2013 צורף לסגל קבוצת הנוער של המועדון.
בעונה שלאחר מכן סבל מפציעה שהשביתה אותו לשלושה חודשים.
בעונת 2014/2015 צורף פרץ לסגל הקבוצה הבוגרת של מכבי תל אביב, ואת הופעת הבכורה שלו ערך מול מכבי נתניה במסגרת גביע הטוטו.
את שערו הראשון בקריירה כבש פרץ ברבע גמר גביע הטוטו, בניצחון 6–0 על הפועל פתח תקווה.
ב-20 באוקטובר 2014 ערך את הופעת הבכורה שלו בליגת העל, כשנכנס כמחליף בניצחון 3–1 על מכבי חיפה.
במהלך העונה שותף פרץ ב-19 משחקים בליגת העל, רובן בעמדת הבלם, ובתום העונה זכה עם הקבוצה בטרבל, אך נאלץ להחמיץ את גמר הגביע עקב צבירת כרטיסים צהובים.
בפתיחת עונת 2015/2016 תפס פרץ מקום בהרכב וחזר לשחק בעמדת הקשר.
באוגוסט 2015 ערך פרץ את הופעת הבכורה שלו במפעלים האירופיים, כשעלה כמחליף במשחק מול פ.צ.
בזל במסגרת שלב הפלייאוף במוקדמות ליגת האלופות.
ב-26 בספטמבר 2015 כבש את שער הבכורה שלו בליגת העל, בניצחון 2–0 על מכבי חיפה.
פרץ עלה כמחליף במשחקה הראשון של מכבי תל אביב בשלב הבתים של ליגת האלופות, הפסד חוץ 0–4 לצ'לסי, ופתח בהרכב במשחק שאחריו, הפסד ביתי 0–2 לדינמו קייב.
בליגה כבש בעונה זו שער אחד ב-24 הופעות, ובגביע המדינה שותף בארבעה משחקים אך לא שותף במשחק הגמר, בו הפסידה מכבי 0–1 למכבי חיפה.
בתחילת עונת 2016/2017 איבד פרץ את מקומו בהרכב מכבי תל אביב, וב-27 בינואר 2017 הושאל להפועל חיפה עד לסוף העונה.
יומיים לאחר מכן ערך את הופעת הבכורה שלו במועדון, כשנכנס כמחליף במשחק מול הפועל תל אביב שהסתיים בתיקו 0–0, ועד תום העונה ערך 14 הופעות ליגה במדי הקבוצה.
לקראת עונת 2017/2018 חזר לסגל מכבי תל אביב, ובמהלכה כבש שער אחד ב-24 הופעות בליגת העל, וזכה עמה בפעם השנייה בגביע הטוטו.
בעונת 2018/2019 זכה עם הקבוצה שוב בגביע הטוטו ובאליפות המדינה בעונת שיא שכוללת שמונה שערי ליגה ואחד מהעוגנים הגדולים בעונה הזאת של מכבי תל אביב.
פרץ נפרד מהקבוצה אחרי שזכה עמה בגביע המדינה.
פרץ, שכבש שערי ניצחון בניצחונות על הפועל באר שבע בסיבוב ח' ועל מועדון ספורט אשדוד ברבע הגמר, פתח בהרכב במשחק הגמר בו ניצחה מכבי 2-1 את הפועל תל אביב.
ב-16 ביוני 2021 עזב פרץ את מכבי תל אביב וחתם בוונציה מהסרייה א', ליגת העל האיטלקית.
את הופעת הבכורה ערך במסגרת הקופה איטליה ב-15 באוגוסט 2021 בתיקו 1–1 נגד פרוזינונה.
ב-22 באוגוסט 2021 ערך הופעת בכורה בסרייה א' בהפסד קבוצתו 0–2 לנאפולי.
פרץ רשם 18 הופעות ובישול (בנוסף לשלוש הופעות ובישול נוסף בגביע האיטלקי) בסיום עונת 2021/2022 בסרייה א', בה שותף בפועל ב-575 דקות משחק בלבד.
אולם עם סיומה הפך פרץ לשחקן חופשי, עקב ירידת קבוצתו האיטלקית ונציה לסרייה ב'.
ב-5 ביולי 2022 הודיעה ונציה על התרת חוזהו של פרץ מהמועדון.
חזרה שנייה למכבי תל אביב
ב-15 באוגוסט 2022, חזר בשנית למכבי תל אביב מליגת העל, וחתם לשלוש שנים.
עונת 2023/2024 הייתה עונה אישית טובה עבור פרץ שכבש 18 שערים בכל המסגרות והיה שותף לזכייה באליפות.
בפתיחת העונה הבאה הרבה להחמיץ - את הסיבוב הראשון בליגה סיים ללא שער.
עם פתיחת הסיבוב השני הבקיע 5 שערים בשלושה משחקים, כולל צמד בגמר גביע הטוטו בו ניצחה הקבוצה 3–1 את מכבי חיפה.
בתום עונת 2024/2025 הוכתר פרץ לכדורגלן העונה בישראל, לאחר שתרם 11 שערים ו-8 בישולים בליגה לקבוצתו בדרך לזכייתה באליפות המדינה בפעם השנייה ברציפות.
פרץ שיחק בכל גילאי נבחרות הנערים והנוער של ישראל, ולזכותו 8 הופעות ושער אחד במדי נבחרת הנוער עד גיל 19 של ישראל.
ב-7 ביוני 2015 ערך את הופעת הבכורה שלו במדי הנבחרת הצעירה של ישראל עד גיל 21, במסגרת מוקדמות אליפות אירופה לנבחרות צעירות, והיה שותף לניצחון 4–0 על ליכטנשטיין.
בטרם הסתיים הקמפיין עזב פרץ את הנבחרת הצעירה, לאחר שזומן לנבחרת ישראל הבוגרת, לקראת שני משחקיה האחרונים במוקדמות יורו 2016. ב-13 באוקטובר 2015 ערך את הופעת הבכורה שלו בנבחרת הבוגרת, בהפסד החוץ 1–3 מול .
לאחר מכן, חזר לשחק גם בנבחרת הצעירה, וב-6 באוקטובר 2016 הבקיע את שער הבכורה שלו במדי הנבחרת הצעירה, בניצחון 4–0 על יוון.
בסך הכל, לזכותו 10 הופעות ושער אחד במדי הנבחרת הצעירה.
ב-11 באוקטובר 2018 כבש פרץ את שער הבכורה שלו בנבחרת הבוגרת שהיה גם לשער הבכורה של נבחרת ישראל בעונת הביכורים של ליגת האומות של אופ"א, בניצחון הביתי 2–1 מול .
במסגרת קמפיין מוקדמות מונדיאל 2022 כבש פרץ שלושה שערים, בסך הכל.
פרץ נולד וגדל בהוד השרון, לאביו כדורגלן העבר יעקב פרץ.
אחיו הגדול הוא כדורגלן העבר ריף פרץ.
פרץ מגדיר את עצמו כמסורתי.
ב-12 במרץ 2025 נישא לבת זוגו גל אלביליה.
דור חוגי (נולד ב-10 ביולי 1995) הוא כדורגלן ישראלי המשחק בעמדת החלוץ בקבוצת בית"ר ירושלים מליגת העל.
חוגי נולד וגדל בשכונת פרדס כץ שבצפון בני ברק.
החל לשחק כדורגל בקבוצות הילדים של בית"ר רמת גן.
לאחר מכן עבר לשחק כדורגל בקבוצות הילדים של הפועל פתח תקווה, שיחק שנה בקבוצת הנערים של מכבי פתח תקווה, ובגיל 16 עבר למחלקת הנוער של מכבי חיפה.
עם קבוצת הנוער של המועדון זכה בשני דאבלים רצופים כאשר בעונתו האחרונה היה מלך שערי ליגת העל לנוער עם 19 שערים, בנוסף לשמונה שערים נוספים בגביע.
ב-17 במאי 2014 ערך את הופעתו היחידה בקבוצה הבוגרת, כשנכנס כמחליף בתיקו 1–1 עם הפועל באר שבע.
ב-20 ביוני 2014 הושאל להפועל פתח תקווה.
ב-18 באוקטובר 2014 הבקיע את שער הבכורה שלו בליגת העל, בניצחון 1–4 על הפועל עכו, ובסך הכול כבש בעונת 2014/2015 זו שבעה שערי ליגה, אך בסופה ירדה הקבוצה לליגה הלאומית.
ב-1 ביולי 2015 הושאל למכבי פתח תקווה, ובמדיה כבש שלושה שערי ליגה בעונת 2015/2016.
ב-30 ביוני 2016 חתם לשנתיים בהפועל רעננה.
ב-20 בנובמבר 2016 כבש את שער הבכורה שלו במועדון, בניצחון 0–1 על בני יהודה תל אביב, ובסך הכול בעונתו הראשונה בקבוצה כבש שלושה שערים ב-27 הופעות בליגה.
בתחילת עונת 2017/2018 חל פיחות במעמדו בקבוצה, והוא כבש רק שער אחד בגביע המדינה ושער אחד בגביע הטוטו.
ב-22 בינואר 2018 חתם בהפועל תל אביב מהליגה הלאומית.
ב-29 בינואר ערך את הופעת הבכורה שלו במועדון, כשפתח בהרכב בהפסד 0–1 להפועל עפולה.
ב-5 במרץ 2018 כבש את שערו הראשון במועדון, בניצחון 0–4 על הפועל כפר סבא, ובסך הכול כבש שישה שערים ב-18 הופעות עד תום עונת 2017/2018 ועלה עם הקבוצה לליגת העל.
ב-9 באוגוסט ערך את הופעתו הבכורה שלו בקבוצה, בניצחון 1–2 על הפועל בני לוד בגביע הטוטו.
ב-21 בספטמבר הבקיע את שערו הראשון בקבוצה, בהפסד 2–4 לסקציה נס ציונה, ובסך הכול בעונת 2018/2019 כבש שמונה שערים ב-35 הופעות בליגה הלאומית.
ב-4 ביולי 2019 חזר למכבי פתח תקווה, לאחר שירדה לליגה הלאומית.
במדי הקבוצה כבש 11 שערים ב-34 הופעות ליגה והגיע עם הקבוצה לגמר גביע המדינה ובנוסף לעלית הליגה.
ב-30 ביולי 2020 חתם לשנתיים בסנקט פלטן מליגת העל האוסטרית.
בארבעת המחזורים הראשונים הבקיע ארבעה שערים ועד המחזור העשירי כבש שלושה שערים נוספים.
בהמשך העונה התקשה לכבוש והוסיף רק עוד שער אחד עד לסיום העונה.
לאחר שהקבוצה נשרה לליגה האוסטרית השנייה שוחרר מהקבוצה.
ב-22 ביוני 2021 חתם בוויסלה קרקוב מליגת העל הפולנית לשלוש שנים.
ב-3 באפריל 2022 כבש שער בכורה בתיקו 2-2 של קבוצתו עם גליביצה.
ב-7 ביוני 2024 חתם בהפועל חיפה.
ב-20 ביולי 2025 חתם לעונה בבית"ר ירושלים.
ב-18 באוגוסט כבש 7 דקות לאחר שנכנס כמחליף את שער הבכורה שלו בבית"ר במסגרת חצי גמר גביע הטוטו מול קבוצתו לשעבר הפועל חיפה משחק שנגמר בתוצאה 0-5. ב-3 בדצמבר 2025 כבש את שער הבכורה שלו בליגה במדי בית"ר בניצחון 0-5 על עירוני טבריה כאשר נכנס כמחליף דקה קודם.
חוגי היה בסגל נבחרת הנוער באליפות אירופה לנוער בשנת אליה העפילה הנבחרת לראשונה בתולדותיה, ואף כבש את השער היחידי של הנבחרת בטורניר, בהפסד 1–2 להונגריה.
בסל הכול ערך 18 הופעות בנבחרת הנוער, בהן כבש שלושה שערים.
ב-3 בספטמבר 2015 ערך את הופעת הבכורה שלו בנבחרת הצעירה, בתיקו 1–1 עם אלבניה, ובאותו המשחק כבש את שערו הראשון במדי הנבחרת.
בסך הכול ערך עד שנת 2016 עשר הופעות במדי הנבחרת הצעירה, בהן כבש שלושה שערים.
דור כוכב (נולד ב־6 במאי 1993) הוא כדורגלן ישראלי המשחק בעמדת הקשר ההתקפי בהפועל רעננה.
כוכב החל לשחק כדורגל במחלקת הנוער של מכבי חיפה, וב-8 בפברואר 2012 ערך את הופעת הבכורה שלו בקבוצה הבוגרת של המועדון, בניצחון 2–1 על מכבי באר שבע במסגרת גביע המדינה.
בעונת היה שותף לזכייה של קבוצת הנוער בדאבל.
בקיץ הושאל להפועל עפולה מהליגה הלאומית.
ב-8 בספטמבר 2013 ערך את הופעת הבכורה שלו במועדון, כשנכנס כמחליף במשחק מול מכבי יבנה.
ב-28 באוקטובר 2013 הבקיע את שער הבכורה שלו בקריירה, בניצחון 3–0 על הפועל נצרת עילית, ובסך הכול כבש שישה שערים ב-34 הופעות בליגה הלאומית בעונת 2013/2014.
לקראת עונת 2014/2015 חתם בהפועל פתח תקווה, העולה החדשה לליגת העל.
ב-6 בספטמבר 2014 כבש את שער הבכורה שלו במועדון, בניצחון 0–4 על מ.ס.
ב-13 בספטמבר ערך את הופעת הבכורה שלו בליגת העל, כשנכנס כמחליף בהפסד 0–4 להפועל רעננה.
את שער הבכורה שלו בליגת העל כבש כוכב ב-27 בדצמבר 2014, בהפסד 1–2 להפועל באר שבע.
בסך הכול כבש שני שערים ב-24 הופעות בליגת העל בעונה זו, אך בסופה ירדה הקבוצה בחזרה לליגה הלאומית.
את שערו היחיד במועדון כבש ב-31 באוגוסט 2015, בניצחון 2–0 על בני יהודה.
בסך הכל ערך 24 הופעות ליגה בעונה זו, אך בסופה ירדה הקבוצה לליגה הלאומית.
בקיץ חתם כוכב בעירוני נשר, העולה החדשה לליגה הלאומית.
הוא ערך 12 הופעות במדי הקבוצה וב-5 בינואר 2017 חתם בהפועל עפולה, במדיה שיחק עד תום עונת 2016/2017 וכבש שער אחד ב-18 הופעות.
ב-20 ביולי 2017 הצטרף להפועל רמת השרון מהליגה הלאומית, ובמדיה כבש שער אחד ב-32 הופעות בעונת 2017/2018. ב-27 ביוני 2018 חזר להפועל עפולה, ובעונת 2018/2019 כבש במדיה שישה שערים ב-34 הופעות בליגה הלאומית.
ב-2 במאי 2019 חתם לשלוש שנים בבני יהודה תל אביב.
ב-19 באוגוסט 2019 ערך את הופעת הבכורה שלו במועדון, כשפתח בהרכב בהפסד 2–4 למ.ס.
את שערו הראשון בקבוצה הבקיע מול עירוני קריית שמונה ב-14 בדצמבר 2019.
ב-6 בפברואר 2020 חתם בסקציה נס ציונה.
ב-9 בפברואר 2020 ערך את הופעת הבכורה שלו בקבוצה, כשפתח בהרכב בהפסד 0–3 להפועל באר שבע.
את שערו הראשון הבקיע במשחק במסגרת הפלייאוף התחתון מול מכבי נתניה ב-7 ביוני 2020. בסיום עונת 2019/2020 נשר כוכב עם סקציה נס ציונה לליגת המשנה.
ב-26 באוגוסט 2020 חתם בהפועל עפולה.
ב-4 ביולי 2021 חזר לסקציה נס ציונה.
בתום העונה העפיל עם הקבוצה לליגת העל.
ביוני 2022 האריך את חוזהו במועדון.
בסיום העונה ירד שוב עם הקבוצה לליגה הלאומית.
ב-21 ביוני 2023 חזר לקדנציה שנייה בבני יהודה תל אביב.
ב-19 בספטמבר חתם בהפועל רמת השרון.בספטמבר 2024 חתם בהפועל נוף הגליל.ב-9 בינואר 2025 חתם בהפועל רעננה.
דור מלחמה הוא מיני-סדרה גרמנית בת שלושה חלקים אודות מלחמת העולם השנייה.
הסדרה הוזמנה על ידי ארגון השידור הציבורי ZDF והופק על ידי UFA מבית Teamwork.
הסדרה שודרה תחילה במרץ 2013 בגרמניה ובאוסטריה.
הסדרה מספרת את סיפורם של חמישה חברים גרמנים, בגיל 20, במסלולים שונים בחייהם בתקופת גרמניה הנאצית ומלחמת העולם השנייה: כחייל הוורמאכט בחזית המזרחית, אחות, זמרת שאפתנית וחייט יהודי.
העלילה משתרעת על פני ארבע שנים, החל בשנת 1941 בברלין, כאשר החברים נפגשים בפעם האחרונה לפני היפרדותם בהתלהבות בהבטחה להיפגש שוב עד חג המולד הבא.
הסיפור מסתיים זמן קצר לאחר סוף המלחמה ב-1945.
הסיפור מסופר מנקודת מבטם של החיילים הגרמנים הצעירים, חלקם הולכים שבי אחר האידאולוגיה הנאצית, אחרים מפקפקים בצדקתה.
ביוני 1941, יוצא ווילהלם הנחוש לחזית הרוסית עם אחיו הצעיר פרידהלם, שמתעניין יותר בספרות מאשר במלחמה, ועם שרלוט שמשרתת בצלב האדום ומאוהבת בווילהלם.
ידידתם גרטה היא זמרת צעירה שמנסה להציל את החבר היהודי שלה ויקטור, שפועל במחתרת הפולנית.
לאורך שנות המלחמה הארוכות, חייהם של החמישה ישתנו לבלי הכר.
כאשר הסדרה שודרה תחילה בגרמניה, כל פרק זכה ל-7 מיליון צופים.
"דור המלחמה" יצר מחלוקת רבה.
האקונומיסט ציין כי אף דרמה גרמנית לא גרמה לכל כך הרבה דיון ציבורי.
הצגת הדמויות המרכזיות שלה כדמויות לא-קנאיות, צעירות ונמרצות ובתור אנשים שנאלצים להתעמת עם מציאות לא נעימה כבר ספגה ביקורת כעובדה שאינה זוכה לסימוכין בהיסטוריה.
ברם, מבקרים שיבחו את הצגת האירועים ומבנה העלילה הטוב.
עם זאת, היבטים כגון הצגת תנועת ההתנגדות הפולנית במלחמת העולם השנייה, האנטישמיות והתיאור הדל של השואה וטשטוש ההבדלים בין לא-גרמנים, לקורבנות, והמבצעים הגרמנים כבר גונו על ידי אחרים.
ישנם שלושה חלקים בני 90 דקות כל אחד: "זמן אחר" (Eine andere Zeit), "מלחמה אחרת" (Ein anderer Krieg), ו"מדינה אחרת" (Ein anderes Land).
זמן קצר לפני פלישת גרמניה לברית-המועצות, חמישה חברים קרובים נפגשים לחגוג בברלין.
האחים וילהלם ופרידהלם הם בהתאמה קצין ומגויס טרי לצבא.
ויקטור הוא יהודי שאביו בעל מתפרה.
שרלוט אך זה עברה את הבחינות לקראת הפיכתה לאחות.
גרטה היא ברמנית יפהפייה שרוצה להיות זמרת מפורסמת.
החברים מקווים כי הם יפגשו שוב עד חג המולד הבא.
וילהלם ופרידהלם עדים לכמה ניצחונות מוקדמים של הצבא הגרמני הנע לעבר מוסקבה ומגיעים עד לסמולנסק, שם עדים לזוועות שהאס אס מבצע יחד עם משתפי פעולה אוקראיניים.
שרלוט מתחילה להתרגל לראות דם בעודה עובדת בקו החזית.
גרטה שוכבת עם חייל בגסטאפו כדי לקדם את הקריירה שלה כזמרת וכדי להשיג מסמכים עבור ויקטור על מנת שהוא יוכל לברוח לניו-יורק.
עם זאת, ויקטור נעצר על ידי הגסטפו והוא נשלח על רכבת למחנה ריכוז.
הפלישה נהדפת על ידי הצבא הסובייטי, תוך שהוא גורם לאבדות כבדות לגרמנים.
במהלך המתקפה שבה כמעט כל המחלקה נהרגת, וילהלם מתעלף, בעקבות פיצוץ.
כאשר הוא מתעורר, במקום לחזור לבסיס, הוא מוצא בקתה על שפת אגם והוא מתגורר לבדו במשך כמה שבועות.
הוא מתגלה על ידי המשטרה הצבאית ונידון למוות על עריקה.
פרידהלם, לאחר שהיה מנותק מיחידתו במתקפה המוקדמת, נמלט מהרוסים על ידי כל שהוא לובש מדי צבא סובייטים, אך נורה על ידי הגרמנים כשהוא מנסה לחזור לקווים הגרמנים.
הוא נלקח לבית חולים שדה שבו שרלוט מגלה אותו, ומשכנעת את הרופא לפעול כדי להציל את החיים שלו.
בעודו מחלים ומאמין שאחיו מת, הוא אומר לשרלוט שווילהלם נהרג.
פרידהלם נשלח בחזרה הביתה, אך בעודו רואה את אכזבתו של אביו ממותו לכאורה של וילהלם מקצר את חופשתו וחוזר לצבא.
ויקטור בורח מהגרמנים, מצטרף לקבוצה של פרטיזנים פולנים ומנסה להסתיר את זהותו היהודית, כי הם שונאים יהודים.
שרלוט מתייאשת מווילהלם ופוצחת ברומן עם הרופא.
גרטה מבקרת בקו-החזית ומתוודעת למתרחש שם.
בחזרתה לגרמניה, היא נעצרת על ידי הגסטאפו ונזרקת לכלא עקב התנגדותה למשטר של היטלר אך בעיקר בגלל ניסיונותיה ליצור קשר עם אותו קצין גסטפו שהיא יצרה עמו קשר בפרק הראשון.
הצבא הסובייטי מתקרב לכיוון ברלין.
לא רק המלחמה אלא גם הנאציונל-סוציאליזם בסכנה.
גזר דין המוות של וילהלם לסילוק מיחידתו ושלילת דרגה, והוא נשלח לשרת בגדוד עונשין.
סמל סדיסט מתעלל בווילהלם, כשבסופו של דבר וילהלם הורג אותו ובורח מהגדוד.
ויקטור מגורש מהפרטיזנים כשמתגלה עובדת היותו יהודי.
הוא נפגש עם פרידהלם, שהורג מפקד SD ובכך מאפשר לוויקטור לברוח.
אחרי שהצבא הנאצי מתפרק, פרידהלם נהרג תוך שהוא מוביל קבוצה של אנשי מיליציה גרמנים, בכך שהוא מקריב את עצמו כדי שחייליו ייכנעו.
כאשר בית חולים השדה נכבש, שרלוט נתפסת על ידי הסובייטים והיא נאלצת לעבוד כאחות בשבילם.
בימים האחרונים של המלחמה גרטה מוצאת להורג על ידי שלטונות גרמניה הנאצית בשל פשעי הנאום שלה והתנגדותה למשטר הנאצי.
זמן קצר לאחר סוף המלחמה, שלושה ניצולים, וילהלם, ויקטור ושרלוט נפגשים בחורבותיו של אותו הפאב שנפגשו בעבר, כדי להתאבל יחד על החברים שאיבדו.
פולקר ברוך — וילהלם וינטר
וילהלם השתתף במערכה הרוסית כסגן וכמו חבריו האמין בניצחון מהיר.
אולם בהדרגה הוא מאבד את האופטימיות והאידיאליזם שלו.
על בסיס פקודת הקומיסר, הוא אמור לירות בקומיסר פוליטי סובייטי שנשבה, דבר הנוגד את כבודו כקצין צבא.
עם זאת, הוא מבצע את ההוראה.
זמן קצר לאחר מכן הוא היה עד לפשעי המלחמה של האס-אס והאס-דה בשטחים הכבושים, כאשר נערה יהודייה נורית למוות באשמת לחימה עם הפרטיזנים.
כדי לא להיהרג ממוקשים של הפרטיזנים, חיילי יחידתו מסיעים אזרחים מולם דרך ביצה.
פרידהלם, המשרת ביחידת החי"ר שלו, מזכיר לו את הצהרתו כשיצא לברלין שהמלחמה תוציא את הגרוע שבהם.
וילהלם, שזכה בינתיים בצלב הברזל ובעל דרגת סגן ראשון, נצטווה להשתלט על תחנת טלגרף.
הכוחות הסובייטיים המוצבים שם עליונים מבחינה צבאית.
אין תמיכה ארטילרית או אווירית זמינה לווילהלם ואנשיו.
כאשר רימון יד ולאחר מכן כדורים מבזוקה פגעו בו לידו והוא נאלץ לצפות ברוב חייליו נופלים במאבק על תחנת הטלגרף, הוא חוטף טראומה וגורר עצמו לתוך צריף ביער.
שם הוא נאסף מאוחר יותר על ידי המשטרה הצבאית ומוגדר כעריק.
קפטן פייגל מודיע לו כי הטענות שהועלו כדי לפטור אותו, כמו טענה ל"אמנזיה לאחר פגיעת רימון" ו"מבצע צרפתי משותף בשנת 1940", לא נשמעו על ידי השופט.
עם זאת, עונש המוות הוחלף למחרת להעברה אל גדוד העונשין ה-500. לבסוף הוא דוקר את הסמל הסדיסטי שלו כדי להיפרד מהיחידה.
לאחר תום המלחמה חזר לברלין ברגל.
שרלוט מאוהבת בווילהלם, אך אינה מעזה להתוודות על כך בפניו.
היא מתנדבת כאחות ומשרתת כמה קילומטרים מאחורי החזית המזרחית וחטיבת הרגלים של וילהלם ופרידהלם בבית חולים שדה.
בהתחלה היא לא יכולה לסבול את אומללות החיילים הפצועים, אך היא מתקשחת עם הזמן.
הרופאה האוקראינית ליליה עוזרת לה כאחות בבית החולים ומכחישה את אמונתה היהודית.
שרלוט מגלה את הסוד הזה וחושפת אותו מתוך תחושת חובה.
היא מתחרטת על כך כשליליה נלקחת.
כששרלוט פרידהלם ווילהלם נפגשים שוב במהלך קונצרט של הכוכבת גרטה, וילהלם דוחה אותה בקור רוח כי הוא לא רוצה לתת לה תקוות.
בזמן פגישתם המחודשת, וילהלם כבר לא נרגש ואינו מאמין שהוא ישרוד את המלחמה.
כאשר מביאים את פרידהלם הפצוע קשה לבית החולים, הוא כבר בדרגת אוברפלדארזט.
עם זאת, שרלוט מתעקשת שיעזרו לו ובכך מצילה את חייו.
מכיוון שפרידהלם האמין בשלב זה שאחיו מת ושרלוט דיווחה על כך, היא החלה במערכת יחסים עם קצין הרפואה הבכיר.
כאשר יחידה של גדוד המבחן, שאליו משתייך גם וילהלם, עוצרת בבית החולים כעבור ימים, מגיבה שרלוט בהלם.
כאשר היה צורך להעביר את בית החולים שוב במהירות בשל החזית המתקרבת, שרלוט יצאה לחפש את עוזרת האחות המקומית סוניה.
כתוצאה מכך היא פספסה את הפינוי ונשארה מאחור עם סוניה והפצועים הקשים.
הם נורים על ידי הצבא האדום המגיע וסוניה מובלת משם כמשתפת פעולה.
בין חיילי הצבא האדום נמצאת ליליה, למעשה קצינה סובייטית (המניע שלה להגיש מועמדות לתפקיד האחות היה, בין היתר, לגרום למורפין לטפל בפרטיזנים שלה), המפריעה לאונס של שרלוט ויורה לפניה בסוניה כעונש מוות על מניעת התעללות מצד החיילים.
קתרינה שוטלר — גרטה מולר
גרטה שתמכה בחברה היהודי ויקטור, ניסתה לקדם את קריירת השירה שלה ומשרתת את השטורמבאנפיהרר דורן המשרת בגסטאפו.
היא מבקשת ממנו לסייע לוויקטור לברוח.
עם זאת, דורן בוגד בהם ומגרש את ויקטור למחנות.
גרטה פוגשת שוב את פרידהלם, וילהלם ושרלוט ברוסיה כאשר היא, המפורסמת כעת בשם גרטה דל טורס, נותנת קונצרט לחיילים שיזם דורן.
גרטה חיה בעולם החלומות שלה.
היא קיבלה מושג על אכזריות המלחמה רק כשהחמיצה את הטיסה חזרה בשל שידור הכוכבים שלה והכירה את עבודתה של שרלוט בבית החולים.
היא תחזור לברלין לאחר שאמרה לחיילים הפולשים שהניצחון הסופי עשוי להיכשל, ולאחר מספר ניסיונות לא מוצלחים להגיע לאהובה דורן, לבסוף התקשרה לאשתו.
גרטה כלואה בכלא שרלוטנבורג ומוצאת להורג זמן קצר לפני תום המלחמה.
לודוויג טרפטה — ויקטור גולדשטיין
ויקטור הוא יהודי שגר בדירה עם הוריו.
יש לו מערכת יחסים עם גרטה, למרות שזה נחשב ל"חרפה גזעית" ועבירה פלילית.
בסופו של דבר, הוא מחליט לברוח, הוריו נשארים מאחור.
עם זאת, ויקטור, שגרטה מאמינה שהוא בארצות הברית עם זהות חדשה שסיפק דורן, נאסף לרחוב על ידי הגסטאפו ומגורש עם אסירים אחרים ברכבת למחנה ריכוז.
יחד עם אלינה, עובדת כפייה פולנית, הוא מצליח להימלט מכרכרת הבקר.
כדי שלא יוסגרו על ידי הפרטיזנים הפולנים לכובשים הגרמנים, שניהם מצטרפים לפרטיזנים.
מכיוון שאלו גם הם אנטישמיים, ויקטור צריך להכחיש את מוצאו היהודי.
הוא משמש כפתיון בהתקפה על שני חיילים גרמנים.
בהתקפה על כוחות וורמאכט ממונעים, הוא מעמיד פני חייל גרמני ומנחה את שני רכבי הוורמאכט לתוך מארב.
פרידהלם כנהג המכונית מזהה אותו, חושד בסכנה המתקרבת ויחד עם קצין אס-דה הימר בורח מהמארב - גם כי ויקטור מעמיד פנים בפני הפרטיזנים שהוא יורה רק בחברו.
במהלך פשיטה על רכבת, הפרטיזנים יורים במנהיגי מחלקות וחיילים המלווים אותם.
הם גנבו כלי נשק מקרון אחד, ובעגלות האחרות הם מוצאים שבויים ממחנה הריכוז שהם לא מתכוונים לשחרר.
ויקטור, שמתלבט אם לשחרר אחיו ואחיותיו היהודים ובכך לחשוף את זהותו היהודית או לעקוב אחר הפרטיזנים היוצאים, עוזר לבסוף לאסירים להימלט ולכן הוא מודר מהקבוצה הפרטיזנית.
במהלך פעולה נגד פרטיזנים זמן קצר לפני תום המלחמה בפיקודו של הימר, שהציל את חייו של פרידהלם, פוגש ויקטור שוב את פרידהלם.
מכיוון שפרידהלם יורה בהימר במקום בחברו, ויקטור בורח.
לאחר תום המלחמה חזר לברלין, שם נאלץ לגלות כי הוריו וגרטה מתים, שדירתו שייכת למישהו אחר וכי איש הגסטאפו דורן מועסק כעת בממשל החדש שהקימו בעלות הברית לאחר המלחמה.
טום שילינג — פרידהלם וינטר
פרידהלם הוא הביקורתי יותר כלפי רעיון המלחמה ואינו שותף להתלהבות חבריו.
הם רואים בו פחדן מכיוון שבניגוד לכולם, הוא אף פעם לא מתנדב למשימות.
אחיו וילהלם, שבפיקודו הוא נתון, ואפילו אביהם של השניים חולקים דעה זו.
כאשר פרידהלם מוכה על ידי חבריו לאחר טעות מעוררת, וילהלם מחכה להתערב ורק לאחר מכן הוא פונה לבית חולים.
לאחר אובדן של כמה חברים ופצע קשה, הוא חזר לחזית והפך לבוטה יותר ויותר.
במהלך מבצע ציטאדל (Zitadelle), הוא נלחם זה לצד זה עם וילהלם, הוא מאמין שאחיו מת לאחר מתקפת רימונים של חיילים סובייטים.
החוויה הזו גורמת לו לברוטאליות ולנטוש את הערכים שהוא חי עמם.
הוא הופך לאב-טיפוס של חייל המבצע פקודות מכל הסוגים, כולל הרג אזרחים, לפי פקודות ואשר מעתה מוערך על ידי ממוניו והחברים.
אישיותו הישנה והטובה צצה רק לעיתים רחוקות.
לדוגמה, הוא נותן לוויקטור לברוח במהלך פעולה נגד פרטיזנים על ידי ירי בממונה עליו, קצין האס-דה חסר המצפון הימר.
שלושה ימים לפני תום המלחמה הוא מנהל כמה כוחות וולקסטורם ונתקל בהתנגדות של הצבא האדום.
בהבנת הקנאות של הצעירים שלצידו, הוא מתקרב לחיילים הסובייטים כשהרובה שלו מוכן ונורה.
דורא אל-קרע הוא כפר פלסטיני במרכז יהודה ושומרון, השייך לנפת רמאללה ואל-בירה ונמצא במרחק של כ־8 ק"מ ממרכז העיר רמאללה, בגובה של כ־750 מטר מעל פני הים.
מדרום לכפר נמצא היישוב בית אל, ממערב ג'יפנה וג'לזון (דרום מערבית), ממזרח נמצא הכפר עין יברוד ומצפון – עין סיניא.
וילנאי מעלה שתי סברות באשר למקור השם:
הוסיפו מילה כדי להבדיל את הכפר הזה מדורא שבנפת חברון.
משמעות המילה אל-קרע היא הקירח ואולי היה זה כינויו של המתיישב הראשון במקום.
בכפר שרידים ארכאולוגיים המעידים שהמקום היה מיושב כבר מהתקופה הרומית בארץ ישראל.
הממצאים כוללים מספר מערות קבורה (שהגדולה בהן ידועה בשם "מערת א-סוקייה").
סדרה של שיפוצים נעשתה כדי להגן על האתרים, ודורא אל-קרע הוכרזה כאתר שימור סביבתי וארכאולוגי.
בשנת 1863, ביקר חוקר ארץ ישראל ויקטור גרן בכפר, וכתב שגרים בו 250 תושבים.
הוא תיעד את מערכת המים שהמקום וציין שחלק מבתי הכפר בנויים מאבנים שבשימוש משני.
בסקר של הקרן לחקר ארץ ישראל משנת 1882, הכפר "דורה" (Dǔrah) מתואר כ"כפר קטן לצד עמק, עם מעיינות בדרום, וזיתים".
לפי מסורת מקומית, הכפר דורא אל-קרע הוקם על ידי מהגרים מדורא שבדרום הר חברון (دورا الخليل – דורא אל-ח'ליל), ככל הנראה לאחר המאה ה-17.
מפקדי אוכלוסין – דורא אל-קרעשנהתושביםמקורהערות1863250ויקטור גרן18962461922191נערך על ידי שלטונות המנדט הבריטי.
כולם מוסלמים.1931303נערך על ידי שלטונות המנדט הבריטי.
המשפחות הגדולות בכפר: ח'אווג'ה, חמדאן, חסן, קאסם.
בסקר הכפרים בשנת 1945 נמצא ששטח הקרקע הכולל של הכפר היה 4,166 דונם, שמתוכם הוקצו 1,762 לחקלאות שלחין, ו-1,253 לגידולי דגנים.
שטח הקרקע הכולל של הכפר הוא 4,016 דונם, שמתוכם 2,891 דונם הופקעו על ידי ישראל בעיקר לצורך בניית היישוב בית אל, בניית כביש עוקף ועוד.
בהסכם אוסלו ב' משנת 1995 סווג השטח הבנוי של הכפר וסביבתו הקרובה, כ-23.3% מהשטח הכולל, כשטח B.
יתר האדמות, כ-76.7% הנותרים, סווגו כשטח C.
בשנת 1970 הוצא לראשונה צו תפיסה צבאי על קרקעות חקלאיות בחלקו הדרומי של הכפר.
תפיסה זו הייתה המשכה של תפיסת השטחים הקודמת.
הצו כלל הוראה מפורשת שלא להביא את דבר הצו לידיעת "המקומיים", כלומר לתושבים הפלסטינים בעלי הקרקע שנתפסה בצו, ומניעת פרסומו ברבים.
בסך הכל נתפסו 1,800 דונם של תושבי דורא אל-קרע.
במשך שנים רבות לא נעשה דבר בקרקעות שהופקעו, ומעולם לא נעשה בהן שימוש ביטחוני.
אך מתושבי דורא אל-קרע נמנעה הגישה אל הקרקעות, שאותן עיבדו קודם.
הקרקעות שימשו לגידולי ענבים, חיטה, שעורה וירקות.
בשנת 1998 החלה הרחבת ההתנחלות בית אל צפונה, והחלה הקמתה של שכונה חדשה, שכונת האולפנה, שחלקה הוקם על הקרקעות שנתפסו מהכפר דורא אל-קרע, וחלקים ממנה נבנו מחוץ לשטח שכלול בצווי התפיסה ומחוץ לשטח השיפוט של בית אל.
בכפר מצויות ברכות ותעלות שנחצבו בסלע בעת העתיקה, ומהוות את אחת ממערכות המים הקדומות ביותר.
חיון מתאמן בקבוצת אתלטי הנגב.
באליפות ישראל שנערכה ביוני 2016 סיים חיון במקום שישי בריצת 110 מטר משוכות בתוצאה של 15.81 שניות.
באליפות ישראל שנערכה ביולי 2017 סיים חיון במקום רביעי בריצת 110 מטר משוכות בתוצאה של 15.09 שניות.
באליפות ישראל שנערכה ביולי 2018 זכה חיון במדליית זהב בריצת 110 מטר משוכות בשיא אישי חדש של 14.67 שניות, לפני חברו לאגודה האלוף היוצא מאור סגד (14.94 שניות) ונתנאל רויטבלט ממכבי תל אביב (15.31 שניות).
נוסף לכך, הוא השתתף בריצת 100 מטר וקבע שיא אישי חדש של 11.04 שניות, אך לא עלה לשלב הגמר.
באליפות ישראל שנערכה בסוף יוני 2022 זכה במדליית זהב בריצת 110 מטר משוכות בתוצאה של 14.19 שניות, לפני פריאל רדה מהפועל חולון (14.83 שניות) ושגיא למדיאל מלידר ירושלים (14.86 שניות)
במשחקי המכביה העשרים-ואחת זכה במדליית זהב בריצת 110 מטר משוכות בשיא אישי חדש של 14.04 שניות.
דור סרוגו (נולד ב-16 באפריל 1989) הוא שחקן, זמר, מוזיקאי, מדבב ובמאי דיבוב ישראלי.
בשנת 2001 החל לדבב בסדרות ובסרטים.
בשנת 2002 השתתף במחזמר "קטנטנות".
בוגר מחזור שנת 2007 של התיכון לאמנויות ע"ש "תלמה ילין" במגמת התיאטרון.
בוגר מחזור שנת 2013 של "הסטודיו למשחק ניסן נתיב".
שיחק בתיאטרון בית ליסין ותיאטרון הבימה, וכן בסדרת הטלוויזיה "המקום" ובסרט הקולנוע "הרחק מהיעדרו" של הבמאית קרן ידעיה.
בשנת 2018 שיחק את התפקיד הראשי בסרט הקצר "אאוט" של אלון סהר, אשר נבחר לתחרות הרשמית בפסטיבל לוקרנו היוקרתי שבשווייץ.
בסרט הוא מגלם את גיא, שתול בארגון זכויות אדם, המשתמש במצלמה ככלי נשק פסיכולוגי.
הסרט זכה במקום הראשון בקטגוריית הסרט הקצר בפסטיבל חיפה.
בשנת 2022 הוא ביים דיבוב של סדרה "בוטן וחברים".
בנוסף לכך רבים מבני הדור הזה גם מילאו תפקיד מרכזי בפיתוח של העולם לאחר מלחמת העולם השנייה, ותרמה רבות לשגשוג הכלכלי, לקידמה החברתית ולמודרניזיה של מדינות המערב בעשורים שלאחר המלחמה.
בארצות הברית בני הדור הזה מכונים לעיתים רבות "הדור הגדול ביותר" (Greatest Generation), או דור ה-GI (G.I.
Generation), משום שהם מילאו תפקיד מכריע בהפיכתה של ארצות הברית למעצמה עולמית, ובשל הכמות הגדולה במיוחד של החיילים האמריקנים שלחמו ונהרגו במלחמת העולם השנייה.
הוריהם היו בני "הדור האבוד", וסביהם מדור המיסיונרים והדור המתקדם.
ילדיהם היו בני "הדור השקט" ודור הבייבי בום, ונכדיהם לרוב דור ה־X.
רבים מבני דור זה בעולם המערבי חוו או הושפעו באופן ניכר ממלחמת העולם הראשונה במהלך ילדותם וכמו גם חוו את ההשפעה הכלכלית הניכרת של תקופת השפל הגדול.
האירועים הללו גרמו לאבטלה ניכרת בעולם המערבי וכמו גם לעוני ולאי יציבות פוליטית, אשר השפיעו באופן מהותי על הערכים והשקפות העולם של בני דור זה.
התקופה שבין מלחמת העולם הראשונה למלחמת העולם השנייה התאפיינה באי יציבות פוליטית אשר הובילה רבים מבני דור זה בעולם המערבי לתמוך בתנועות פשיסטיות ולאומניות.
אחרים בחרו במקום זאת לתמוך באידיאלים דמוקרטיים או סוציאליסטים.
חלק ניכר מבני דור זה בעולם המערבי השתתף באופן פעיל במאמץ המלחמתי במלחמת העולם השנייה, בין אם כחיילים בחזית, כעובדים שתמכו במאמץ המלחמתי בתעשייה, או באמצעות תמיכה כספית.
המאמצים הקולקטיביים של רבים מבני דור זה מילאו לבסוף תפקיד מכריע בניצחון של בעלות הברית במלחמה.
לאחר המלחמה בני דור זה תרמו באופן ניכר לשיקום המדינות והכלכלות שנפגעו במלחמה.
בארצות הברית רבים מבני דור זה תרמו רבות לפריחה התעשייתית בארצות הברית ולהפיכתה למעצמה עולמית במהלך תקופת המלחמה הקרה.
במערב אירופה רבים מבני הדור הזה הקימו לאחר מלחמת העולם השנייה את מדינות הרווחה המודרניות, בנו מחדש את התשתיות ובנו מחדש את הכלכלות המקומיות, בין היתר באמצעות יוזמות כמו תוכנית מרשל.
השם "דור ה-G.I." ניתן לדור זה על ידי ויליאם שטראוס וניל האו בספרם "Generations: The History of America's Future, 1584 to 2069" משנת 1991 משום שהוא מדגיש את מעורבותם של רבים מבני דור זה כחיילים לוחמים במהלך מלחמת העולם השנייה.
השם האלטרנטיבי, "הדור הגדול ביותר" (The Greatest Generation), הוטבע על ידי העיתונאי והסופר האמריקני טום ברוקו בספרו "The Greatest Generation" משנת 1998 אשר התייחס לדור של האנשים שנולד וגדל בתקופת השפל הגדול (1929-1939) בארצות הברית והשתתף במאמץ המלחמתי במלחמת העולם השנייה (1945-1939).
שם זה נועד להדגיש את החוסן, ההקרבה והמסירות של בני הדור הזה לבניית עתיד טוב יותר.
אישים אמריקאים בולטים אשר השיוך שלהם לדור מלחמת העולם השנייה:
וולט דיסני (1901 - 1966), מפיק סרטי אנימציה, אנימטור, יוצר פארק השעשועים המפורסם "דיסנילנד" ומייסד חברת וולט דיסני הרווחית
בנוסף לכך, שבעה נשיאים אמריקאים:
דור זליכה לוי (נולד בשנת 1990), הוא אמן רב תחומי ישראלי, חי ועובד בתל אביב-יפו.
עבודותיו הן בתחום הסאונד, המיצב, הפרפורמנס והווידאו ארט.
זוכה בפרס משרד התרבות לאמן צעיר (2017), פרס זום 2016 לאמן ישראלי צעיר, ומלגת שהות אמן בארטפורט (2019-2020).
עבודותיו נמצאות באוסף הצילום של מוזיאון ישראל, וכן באוספים נוספים בארץ ובעולם.
עומד בראש המחלקה לאמנויות ומדיה במוסררה בית הספר הרב תחומי לאמנות וחברה ע"ש נגר.
יצירותיו של זליכה לוי מבוססות על חומרים קיימים - הקלטות, ראיונות, תמונות ארכיון, סיפורים - שמנותקים מהקשרם המקורי ונשזרים יחד ליצירת נרטיב אלטרנטיבי ואישי.
סאונד הוא אלמנט מכונן בעבודתו, שהיא תוצר של שיתופי פעולה מתמשכים עם מוזיקאים מתחומים שונים.
מסורות עממיות ועתיקות הופכות בעבודותיו לבסיס התרחשות אודיו-ויזואלית מקורית.
בשנים האחרונות מתמקד האמן ביצירת מיצבים תלויי חלל ותצוגתם באתרים היסטוריים כדוגמת מערות הפעמון בגן הלאומי בית גוברין ובריכת הקשתות ברמלה.
בשנת 2024 מונה לראש המחלקה לאמנויות ומדיה במוסררה בית הספר הרב תחומי לאמנות וחברה ע"ש נגר.
(מיצב וידאו סאונד, מערות הפעמון בגן הלאומי בית גוברין, 2023)
'לשון אחת' היא יצירת וידאו וסאונד של האמן דור זליכה לוי, שנוצרה עבור מערות הפעמון בגן הלאומי בית גוברין.
במרכזה שיר שכתב האמן בשפה הפרוטו-שמית, הולחן למקהלה ומבוצע בארבעה קולות.
היצירה מבוצעת על ידי ארבעה זמרים וזמרות, נצר לקהילות שונות ששרות באחת מן השפות השֵמיות המקומיות – עברית, ערבית וארמית.
הם התבקשו לשמור על המבטא וההגייה המקוריים, כך שהבדלי ההגייה ביניהם ניכרים גם בביצוע של טקסט זהה.
נגינת השיר מלווה בהקרנות וידאו שמראות את שפתי הזמרים והזמרות בזמן ביצוע היצירה.
הצלילים נשמעים דרך רמקולים שהוצבו לאורך מסלול הליכה במערות וקטעי הווידאו מוקרנים על גבי קירות המערה שנחצבו בסלע ונטמעים בהם.
לצד השירה, שכמו נלקחה מטקס עתיק יומין, נגלים ציורים חרוטים באבן וכלי נגינה מאולתרים הנדמים כממצאים ארכאולוגיים.
(מיצב וידאו סאונד, בריכת הקשתות ברמלה, 2022)
'בבואה' היא יצירת וידאו סאונד תלוית מקום שהוצגה בברכת הקשתות ברמלה, באוצרות ד"ר סמדר שפי ובמסגרת פעילות המרכז לאמנות עכשווית ברמלה.
יצירות מוזיקליות המושרות במקביל בעברית וערבית, ומתנגנות מ-8 רמקולים שנתלו מתקרת הבריכה.
על הקירות מוקרנים דימויים מעוגלים שמקורם בכלים מוזיקליים עתיקים שצולמו בזמן הנגינה עליהם: עורות המתוחים על גבי תופים וכן עיטור שמקורו בפתח תיבת התהודה של כלי המיתר עוּד.
'בבואה' מבוססת על שירים ערביים פופולריים, שפייטנים יהודים חיברו להם מילים בעברית, פיוטים העוסקים בהבעת אהבה לאל ובכיסופי גאולה.
השירים בערבית הם שירי אהבה, המזוהים בביצועם של מוזיקאים בולטים כמו פיירוז וצבאח פח'רי.
היצירה מדגישה את האקוסטיקה המיוחדת של הבריכה, ותוך כדי השייט והתנועה בחלל ניתן להאזין למקטעים שונים מתוך היצירות המוזיקליות.
מנגינת השירים זהה, כך שהשמעת הפיוטים והשירים במקביל יוצרת יחסים הרמוניים מורכבים בין קולות השירה בעברית ובערבית.
(תערוכת יחיד, גלריית המדרשה בתל אביב, 2019, אוצר - אבי לובין)מיצב מולטימדיה גדול ממדים שמפרק ומרכיב מחדש את הסיפור הייחודי של מבנה בית הכנסת מגן אברהם בביירות, לבנון.
בית הכנסת נבנה בשנות העשרים של המאה הקודמת, שימש את הקהילה היהודית המקומית שהלכה והידלדלה, הופצץ בשוגג על ידי צה"ל במהלך מלחמת לבנון, עמד נטוש במשך שנים ושופץ לאחרונה.
זליכה-לוי יצר ארכיון של מידע חזותי על הבניין, שבמרכזו אוסף של מאות תצלומים מתקופות שונות, ביניהם כאלה שיצר במקום הצלם מיכה בר-עם.
במקביל, קיים ראיונות עם אנשים שביקרו בבית הכנסת במהלך השנים, ששרטטו עבורו זכרונות אישיים וחוויות מהמבנה.
מתוך חומרי הארכיון שאסף, בנה זליכה לוי מיצב שכלל עבודות הקרנה, וידאו, סאונד והדפסות תלת־ממדיות.
הוא פירק והרכיב מחדש את החללים של בית הכנסת כדי לבחון מושגים כמו אותנטיות ושימור, ואת היחס שלהם לזיכרון.
התערוכה כללה מספר עבודות הקרנה, שהוצבו על חזית הזכוכית השקופה של הגלריה, ופעלו בשעות הלילה.
(בשיתוף המוזיקאי אביעד סינמנס, מוזיאון תל אביב לאמנות, 2017, במסגרת סדרת התערוכות קומפוזיציות לזמן חלל, אוצרות: טל לניר וחגית ורנר)במיצב ההקרנה והסאונד 'מקאמאת', הקלטות ופריטי ארכיון מתוך עזבונם של מוזיקאים יוצאי עיראק משמשים כנקודת מוצא לעיסוק במצב מנטלי של ניתוק, גלות וגעגוע.
המיצב מבוסס על חומרים מתוך העיזבון של המוזיקאי עזרא אהרון, וכן על חומרים שהוקלטו על ידיו ועל ידי שאר החברים במשלחת העיראקית לקונגרס קהיר למוזיקה ערבית (1932).
היצירה נוצרה בשיתוף פעולה מלא בין זליכה לוי לסינמנס, ומבטאת סימביוזה ייחודית בין הדימוי הנראה לאלמנט הנשמע.
2023: "לשון אחת"ֿ, מערות הפעמון, הגן הלאומי בית גוברין
2022: "בבואה", בריכת הקשתות, המרכז לאמנות עכשווית ברמלה, אוצרת: ד"ר סמדר שפי
2019: "שומר", גלריית המדרשה בתל אביב, אוצר: אבי לובין
2019: "Amor", בשיתוף עם המוזיקאי אביעד סינמנס, חדר 25, אוצרת: חגית אמה ורנר
2018: "בקנה אחד", גלריה אידריס, אוצרים: ברק רובין וליביה טליאקוצו
2017: "מקאמאת", בשיתוף עם המוזיקאי אביעד סימנס, מתוך הסדרה "קומפוזיציות לזמן חלל", מוזיאון תל אביב, אוצרות: טל לניר וחגית אמה ורנר
2016: "מגן", גלריה ברוורמן, תל אביב, אוצרת: עדי גורה
2023: "מדדים חיוניים", מוזיאון חיפה לאמנות
2019: "אמא בשלי לי מיץ גנבים", ארטפורט, אוצרת: ורדית גרוס
2019: "Deep Feeling: רגשות ובינה מלאכותית", מוזיאון פתח תקווה, אוצרת: נוהר בן אשר
2018: "לופר", מוזיאון תל אביב, אוצרים: דלית מתתיהו, דורון רבינא
2017: "בית ספר לאמנות", ביתן הלנה רובינשטיין לאמנות בת זמננו, אוצר: אבי לובין
2017: "ערבסק עכשווי" המוזיאון לאמנות האסלאם, ירושלים, אוצרת: תמר גיספאן גרינברג
2017: "חדר מילוט", מוזיאון נחום גוטמן, תל אביב יפו, אוצרות: דליה לוין ומירי בן משה-ונציה
2016: "קצוות מפוצלים", גלריה בנימין, תל אביב, אוצרות: דינה לוי ורבקה קוה
2014: "פסטיבל מנורת לילה", אוצרות: עברי באומגרטן ויאשה רוזוב
2008: בוגר בית הספר התיכון ע"ש תלמה ילין, גבעתיים
2014: בוגר תואר ראשון, הפקולטה לאמנויות - המדרשה, המכללה האקדמית בית ברל
2015: בוגר תוכנית העמיתים, עלמא בית לתרבות עברית
2009: פרס קרן מוזיאון הכט ליוצרים צעירים, מוזיאון ראובן ועדית הכט, חיפה
2014: מלגת הצטיינות לבוגר מצטיין באמנות ע"ש הורביץ, קרן תרבות אמריקה-ישראל
2014: פרס לעבודת אמנות פוליטית-חברתית מצטיינת ע"ש רות שלוס
2016: פרס זום לאמן ישראלי צעיר
2017: פרס אמן צעיר של משרד התרבות
דור סער (נולדה ב-5 באוגוסט 1999) היא כדורסלנית ישראלית, המשחקת בעמדת הרכזת במכבי בנות אשדוד, נבחרת ישראל ובנבחרת ישראל 3x3.
דור סער נולדה בפרדס חנה-כרכור ובהמשך עברה להתגורר בקיבוץ מענית.
היא נכדתו של שחקן הכדורסל אורי סער.
עד כיתה ו' שיחקה סער בקבוצת בנים במועצה האזורית מנשה.
לאחר מכן החוק מנע ממנה להמשיך לשחק בקבוצות בנים והיא עברה להפועל עמק יזרעאל.
בעונת 2011/12 זכתה באליפות המדינה לילדות והפסידה עם קבוצתה בגמר הגביע לילדות.
בעונת 2012/13 זכתה בגביע הילדות שם נבחרה ל-MVP ובגביע ובאליפות נערות ב'.
בעונת 2013/14 זכתה עם קבוצת הנערות בגביע נערות ב'.
סער עם 20 נקודות נבחרה למצטינת המשחק.
באותה עונה זכתה גם באליפות נערות א.
בכיתה י' עברה לפנימיה של האקדמיה של מכון וינגייט.
אחרי שסיימה כיתה י"ב יצאה סער ללמוד ולשחק באוניברסיטת מיין.
כבר בשנתה הראשונה בקבוצה שיחקה כשחקנית חמישייה.
בתום העונה נבחרה בתואר השחקנית המצטינת לשחקנית בעונה הראשונה בליגה.
בשנתה הרביעית במכללה, בעונת 2020/21 שברה במשחק מול אולבני את שיא השלשות בכל הזמנים למכללת מיין.
בתחילת עונת 2021/2022 עברה לשחק באוניברסיטת מידל טנסי סטייט.
עונת 2017/16 בקבוצת מכבי רעננה בליגת העל לנשים הייתה עונתה הראשונה של סער בקבוצת בוגרים במקביל ללימודיה בתיכון.
לאחר שחזרה מארצות הברית הצטרפה דור סער לא.ס.
בעונתה הראשונה בקבוצה קלעה כ-10 נקודות בממוצע למשחק.
בעונתה השנייה בקבוצה הובילה סער את הליגה עם כ-18.5 נקודות בממוצע למשחק.
במאי 2024 הצטרפה סער למכבי בנות אשדוד.בעונת 2024/25 זכתה סער עם אשדוד באליפות ובגביע המדינה.
סער שיחקה בכל נבחרות ישראל הצעירות.
בנבחרת הקדטיות השתתפה ב־2014 השתתפה בטורניר אליפות אירופה דרג ב'.
בטורניר קלעה 10.1 נקודות מסרה 3 אסיסטים ולקחה 3.4 ריבואנדים למשחק.
וב־2015 השתתפה באליפות אירופה דרג ב' עד גיל 16. בטורניר קלעה 12.6 נקודות מסרה 3.8 אסיסטים ולקחה 3.8 ריבואנדים למשחק.
בנבחרת הנערות השתתפה ב־2016 בטורניר אליפות אירופה דרג א' עד גיל 18. בטורניר קלעה 9 נקודות מסרה 3.7 אסיסטים ולקחה 3.6 ריבואנדים למשחק.
וב־2017 השתתפה באליפות אירופה דרג ב' עד גיל 18. בטורניר קלעה 10.5 נקודות מסרה 4 אסיסטים ולקחה 3.2 ריבואנדים למשחק.
ב־2018 השתתפה כקפטנית נבחרת העתודה בטורניר אליפות אירופה דרג ב' עד גיל 20. בטורניר קלעה 11.3 נקודות מסרה 2.3 אסיסטים ולקחה 3.6 ריבואנדים למשחק.
ב־2019 השתתפה עם הנבחרת בטורניר אליפות אירופה דרג ב' עד גיל 20. בטורניר קלעה 18 נקודות (ראשונה בדירוג) מסרה 5.3 אסיסטים (ראשונה בדירוג) ולקחה 4.3 ריבואנדים למשחק.
בפברואר 2024 ערכה סער את הופעת הבכורה של בנבחרת הבוגרת של ישראל במסגרת מוקדמות אליפות אירופה בכדורסל.
סער החלה לשחק בנבחרת ישראל 3x3 בשלב הבתים לגביע העולם בכדורסל 3x3 2023, למרות שלא נכללה בסגל הקבוצה לטורניר המוקדמות, יחד עם הנבחרת סיימה בשלב הפליי אין לאחר שהנבחרת סיימה במקום השני בשלב הבתים.
דור שלישי לניצולי שואה הוא דור הנכדות והנכדים של אנשים ששרדו את זוועות השואה.
מלחמת העולם השנייה הייתה בין השנים 1939 – 1945 במהלכה התרחשה השואה בה הושמדו 6 מיליון יהודים.
מסיומה של מלחמת העולם השנייה ועד אמצע שנות החמישים הגיעו למדינת ישראל כחצי מיליון מהיהודים ששרדו את השואה, פה הקימו את ביתם ויצרו דור חדש, דור שני לשואה.
דור זה אף הוא התרחב והביא ילדים לעולם וכך נוצר דור שלישי לניצולי השואה.
דור שני לניצולי השואה אשר חי בצל החרדות והאירועים הטראומתיים שעברו הוריו בשואה, הפכו להורים, לילדי הדור השלישי, וחלקם העבירו את הטראומות והחרדות לילדיהם מבלי כוונה.
חלק מניצולי השואה שעלו לישראל והקימו בה את ביתם, בחרו לשתוק ולא לשתף את צאצאיהם בזוועות שהם חוו וראו.
שתיקה זו אפשרה להם ליצור חיץ בין הזיכרונות הקשים והחיים הנורמאליים והרגילים אליהם הם שאפו.
ילדיהם, דור שני לניצולי השואה, נרתעו מלשמוע את סיפוריהם לאור הסטיגמה שהייתה קיימת אז בישראל "הלכו כצאן לטבח".
משפט זה גרם לילדים שנולדו לאחר סוף המלחמה להתבייש בהוריהם שהיוו ניגוד לדימוי "הישראלי החדש" שאינו גלותי, גיבור ואמיץ.
לעומתם, הדור השלישי לניצולי שואה נולד לזהות ישראלית שאינה זקוקה לדבר על מנת להצדיק את עצמה או להוכחת גבורה ואומץ.
זהות הישראלי, הצבר, יליד הארץ גובשה עוד טרם לידתם .
מחקרים הראו כי שתיקתם של ניצולי השואה והשתקת הסיפורים לאחר המלחמה, גרמו לתהליכים פסיכולוגיים בין דוריים.
ילדי ניצולי השואה שחשו צורך להגן על הוריהם מפני הזיכרונות אותם הם לא רצו לשתף, שמרו אף הם מרחק, שתקו ונמנעו מלשאול ולחקור את הטראומה.
לעומת זאת, מחקרים הראו שבני הדור השלישי מצליחים לחדור את חומת השתיקה ולפתח הזדמנויות לסיפורים.
הסיבות יכולות להיות מרחק השנים, הרצון לשתף ולספר והתייחסות החברה הישראלית בשנים האחרונות לניצולי השואה
השפעת טראומת השואה על הדור השלישי
ניצולי השואה שעלו לישראל במטרה להתחיל חיים חדשים, נתקלו בחסמים מצד החברה הישראלית.
חלקם הצליחו להתמודד עם הקשיים וחלקם חוו חרדות ודיכאונות שהשפיעו באופן ישיר על ילדיהם, דור שני לשואה.
ילדי הדור השני שניסו לגונן על הוריהם, היו עסוקים כיצד לא לאכזבם ולא הרשו לעצמם לחיות חיים נורמליים.
חלקם הראו קושי להביע שמחה והנאה מהחיים, ולפי מחקרים אחוז גבוה מילדי הדור השני פיתחו קשיים נפשיים ורגשיים ותחושות של חרדה, דיכאון ולעיתים סימפטומים של פוסט-טראומה.
ילדי הדור השני גדלו לעיתים בחינוך קשוח שמטרתו הייתה לחשל אותם ולתת להם דרכים להתמודד עם זוועות בהם אולי יתקלו בחייהם, ולכן חונכו לחשוד בכל אדם ומניעיו וצורך לחפש הגנה מהעולם הבלתי צפוי בחוץ.
לאור חינוך זה והרצון לגונן על הוריהם, ניצולי השואה, ילדי הדור השני פיתחו פחד מהתנתקות ומתנהלים עד היום כשלוחה של הוריהם.
התנהלות זאת השפיעה גם על החינוך של ילדיהם, דור שלישי לשואה, ועל דרך ההתנהלות החרדתית בתוך הבית.
במחקר שנערך באוניברסיטת חיפה ניסו לבדוק האם קיימת העברה בין-דורית בתוך משפחות של ניצולי שואה ומה רמת העמידות של בני הדור השני והשלישי.
הממצאים השוו בין משפחות של ניצולי שואה ולכאלה שלא חוו אותה.
ממצאים אלו הצביעו על כך שבני הדור השלישי לניצולי שואה עמידים יותר מבני הדור השני.
אנשים מגיבים בשתי דרכים בזמן חשיפה לטראומה.
חלק מאלו שנחשפו לטראומה יחוו סימפטומים של פוסט טראומה בעקבות האירוע, 5% עד 9% מהם יפתחו תסמונת של פוסט-טראומה.
אחרים, בעקבות אירוע טראומטי יציגו עמידות, כלומר יפתחו יכולת הסתגלותית להתמודדות מוצלחת עם הטראומה השלילית.
תוצאות המחקר הראו כי קיימת עמידות גבוהה יותר בקרב משפחות של ניצולי שואה ביחס לדור השני והשלישי.
ההשערה היא שיכולתם של ניצולי השואה להסתגל לשינויים מצביעה על נפש בריאה והתמודדות עם הזקנה.
מתוך האובדן והכאב הם פיתחו מנגנונים של התמודדות וצמיחה.
בני הדור השני שהיו חשופים למאבק ההישרדותי של הוריהם, חוו את הכוחות שהושקעו בבניית חייהם מחדש מול הקשיים שהם חוו בקליטתם, כל אלו גרמו להם לאזן בין פגיעות לעמידות ולתפקד בהתאם לקבוצת השווים שלהם.
לעומת זאת, בני הדור השלישי לניצולי שואה פיתחו עמידות גבוהה יותר.
הסיבות המצוינות במחקר מתייחסות למרחק הזמן בין האירוע הטראומטי והמציאות בה הם גדלים.
אך יחד עם זאת, זיכרונות וסיפורי השואה תופסים מקום מרכזי בחייהם של הנכדים, דור שלישי לניצולי שואה, בעקבות רצונם של הסבים לספר את סיפורם כדי להנציח אותו לדורות הבאים.
ילדי הדור השני לשואה, יצרו העברה בין-דורית חיובית, זאת באמצעות יצירת קשר חוויתי בין הסבים לנכדים עם הכוונה בשיתוף הזיכרונות הקשים.
הנכדים, בני הדור השלישי, אשר נחשפו בצורה מדודה ומתונה לרצף ההיסטוריה המשפחתית של סיפורי השואה, גאים שסביהם, למרות הטראומה שעברו, הם שורדים וגיבורים שהצליחו לצמוח ולהתפתח מתוך הכאב.
תפקידם של בני הדור השלישי לשימור הזיכרון
ילדי הדור שלישי לשואה, נכדות ונכדים של ניצולי שואה, הופכים להיות המתווכים בין דור הניצולים לדורות הבאים והם לעיתים מהווים את החוליה המקשרת הבין-דורית.
נכדות ונכדים אלו הם האחרונים שנושאים את דגל הזיכרונות של ניצולי השואה, ולרוב הם מסוגלים ומכילים את כאבם של הניצולים שמוכנים לספר רק להם את סיפורם.
נותרו מעט ניצולי השואה שעדיין יכולים לספר את סיפורם האישי.
כל יום נפטרים ניצולי שואה וסיפורם נעלם איתם, אלא אם הם חלקו אותו עם הדורות הבאים שיוכלו לספר אותו לעולם על עולם אחר ואכזרי שנעלם.
ילדי הדור השלישי לשואה מבינים שהם הלפיד לשימור הזיכרון של הדור הראשון.
הם שמעו את הסיפורים של הסבתות והסבים ומספרים את העובדות עם נופך אישי של החוויות שאותם שמעו מהם.
הקשר שנוצר בניהם, בני הדור השלישי עם ניצולי השואה הוא קשר יותר פתוח, אינו טעון רגשית, קשר קרוב חם ואוהב, קשר של גאווה על כך שהם הצליחו לשרוד את התופת .
השירים בספר מעלים זיכרונות, שאלות ומחשבות אותם הכותב חווה כדור שלישי לשואה.
"גשרים של זכוכית" (2013), מאת: טלי אסנין-בראל.
סאגה משפחתית היסטורית על פניי שלוש יבשות ובמרכזה שלושה דורות של נשים בנות משפחתה של הלנה.
"אהבה ואוצרות אחרים" (2014), מאת איילת ולדמן.
תליון טווס שנטלי מקבלת מסבה ג'ק שולח אותה למסע לפתור תעלומה שהכבידה על סבה מימיו בזלצבורג, אוסטריה בשנות מלחמת העולם.
הגר מזמינה מסדרת בתים מקצועית לעזור במיון חפציה של סבתא המנוחה.
הסיפור נע בין עיירה יהודית בפולין במלחמת העולם השנייה ואל חיי הניצולים בתל אביב.
סיפורה של מניה סבתו השותקת של יובל.